Document ID: 32005D0086

KOMISSION PÄÄTÖS,
tehty 28 päivänä tammikuuta 2005,
päätöksen 2003/71/EY voimassaoloajan muuttamisesta
(tiedoksiannettu numerolla K(2005) 186)
(ETA:n kannalta merkityksellinen teksti)
(2005/86/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon kolmansista maista yhteisöön tuotavien eläinten eläinlääkintätarkastusten järjestämistä koskevista periaatteista ja direktiivien 89/662/ETY, 90/425/ETY ja 90/675/ETY muuttamisesta 15 päivänä heinäkuuta 1991 annetun neuvoston direktiivin 91/496/ETY (1) ja erityisesti sen 18 artiklan 7 kohdan,
ottaa huomioon kolmansista maista yhteisöön tuotavien tuotteiden eläinlääkinnällisten tarkastusten järjestämistä koskevista periaatteista 18 päivänä joulukuuta 1997 annetun neuvoston direktiivin 97/78/EY (2) ja erityisesti sen 22 artiklan 6 kohdan,
sekä katsoo seuraavaa:
(1)
Lohen tarttuvan anemian (ISA) esiintyminen Färsaarilla johti Färsaarilla esiintyvää lohen tarttuvaa anemiaa koskevista suojatoimenpiteistä 29 päivänä tammikuuta 2003 tehtyyn komission päätökseen 2003/71/EY (3).
(2)
Färsaarten toteuttamista valvontatoimenpiteistä huolimatta Färsaaret ilmoitti vuonna 2004 komissiolle uusista ISA-taudinpurkauksista.
(3)
Färsaaret on toimittanut yhteisön vähimmäistoimenpiteistä tiettyjen kalatautien torjumiseksi 24 päivänä kesäkuuta 1993 annetun neuvoston direktiivin 93/53/ETY (4) 15 artiklan mukaisen varautumissuunnitelman EU:n ja Färsaarten välisen sopimuksen (5) nojalla perustetulle eläinlääkinnälliselle alaryhmälle. Varautumissuunnitelmaan sisältyy direktiivin 93/53/ETY 6 artiklan mukainen poistamisohjelma. Alaryhmä on hyväksynyt syyskuussa 2004 esitetyt varautumissuunnitelman ja rokotusmenettelyt sekä poistamisohjelman.
(4)
Färsaarilla vallitsevan tautitilanteen ja rokotukset sisältävän valvontastrategian täytäntöönpanon vuoksi päätöksessä 2003/71/EY säädettyjä suojatoimenpiteitä olisi noudatettava niin kauan kuin rokottamista jatketaan. Rokottamisen odotetaan pysyvän valvontastrategiana vähintään seuraavien kahden vuoden ajan.
(5)
Päätöstä 2003/71/EY olisi sen vuoksi muutettava siten, että sen voimassaoloaikaa pidennetään.
(6)
Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
ON TEHNYT TÄMÄN PÄÄTÖKSEN:
1 artikla
Korvataan päätöksen 2003/71/EY 6 artiklan ilmaisu ”31 päivään tammikuuta 2005” ilmaisulla ”31 päivään tammikuuta 2007”.
2 artikla
Tämä päätös on osoitettu kaikille jäsenvaltioille.
Tehty Brysselissä 28 päivänä tammikuuta 2005.

Labels: 3
0
18
6